ร้านนี้ตั้งอยู่ภายในโรงอาหารด้านหลังห้างสีลมคอมเพล็กซ์ซอยศาลาแดง 2ค่ะ ร้านนี้เป็นร้านขายข้าวหมกไก่ทอด, ข้าวหมกหมูทอด, ข้าวไก่ทอดและข้าวหมูทอดค่ะ มีเพียง 4 เมนูเท่านั้น แต่ขายดีหมดไวทุกวัน เพราะร้านนี้เติมผักและน้ำจิ้มได้ไม่อั้นค่ะ ผักก็มีทั้งแตงกวา, แครอทหั่นฝอย, กะหล่ำปลีหั่นฝอย ส่วนน้ำจิ้มก็มีทั้งน้ำจิ้มข้าวหมกไก่, น้ำจิ้มหวานและน้ำจิ้มแจ่วค่ะ แม่ค้าก็ใจดีให้ข้าวเยอะมาก ส่วนไก่ทอดและหมูทอดก็ให้ไม่น้อยหน้าข้าวเลย ลูกค้าจึงอุดหนุนเยอะค่ะ ไปทีไรข้าวหมกหมดทุกทีได้ทานแต่ข้าวขาว อ่อ ร้านนี้แถมน้ำซุปให้อีกด้วย อิ่มเลยค่ะมื้อนี้ 35 บาท